b'\n_START_ARTICLE_\nAnsambel Sreden\xc5\xa1ek\n_START_PARAGRAPH_\nAnsambel Sreden\xc5\xa1ek je narodno zabavni ansambel iz Slovenije.\n_START_SECTION_\nZgodovina\n_START_PARAGRAPH_\nZa\xc4\x8detki ansambla Sreden\xc5\xa1ek segajo v leto 1984, ko sta ga brata Vlado in Jo\xc5\xbee Sreden\xc5\xa1ek ustanovila. Prvih dvanajst let dela je bilo izklju\xc4\x8dno v tujini in sicer v Nem\xc4\x8diji, kjer je bil tudi uradni sede\xc5\xbe ansambla._NEWLINE_Po prihodu v Slovenijo je ansambel ob 15. letnici izdal kaseto in zgo\xc5\xa1\xc4\x8denko z naslovom Muziko igramo, na kateri se nahajajo uspe\xc5\xa1nice kot so Tista bela ro\xc5\xbea, \xc5\xa0tajerc na\xc5\xa1 je Very Good, Sr\xc4\x8dece, Gremo na Triglav, Naj ta no\xc4\x8d bo najina...\n_START_SECTION_\nRepertoar\n_START_PARAGRAPH_\nRepertoar ansambla je zelo raznolik, saj izvajajo od narodnozabavne glasbe, evergreenov pa do moderne zabavne glasbe. Posebnost repertoarja predstavljajo znane Avsenikove melodije, ki jih ansambel izvaja s posebnim veseljem. Omeniti velja \xc5\xa1e avtorske skladbe, pri katerih sodelujejo priznani avtorji kot so Vlado Sreden\xc5\xa1ek, Marjan Stare, Ivan Sivec, Igor Podpe\xc4\x8dan, Matej Kova\xc4\x8di\xc4\x8d, Franc \xc5\xbderdoner, Vera \xc5\xa0olinc, Jo\xc5\xbee Burnik, Anja Burnik, Branko Zupanc, in drugi._NEWLINE_Pri ve\xc4\x8dini zabavnih avtorskih skladb in priredb pa kot avtor aran\xc5\xbemajev sodeluje tudi David Sreden\xc5\xa1ek, ki je obenem tudi tonski tehnik ter glasbeni producent v snemalnem studiju._NEWLINE_V zadnjih letih je ansambel aktiven tudi na festivalskem podro\xc4\x8dju, saj so se \xc5\xbee peti\xc4\x8d uvrstili v finale najbolj odmevnega narodnozabavnega festivala Slovenska polka in val\xc4\x8dek._NEWLINE_Skladba avtorja Igorja Podpe\xc4\x8dana z naslovom Gremo na Triglav v izvedbi ansambla Sreden\xc5\xa1ek je na jubilejnem desetem festivalu bila nagrajena z nagrado za najbolj\xc5\xa1o priredbo.'